**KANDAVAS NOVADA DOME**

**KANDAVAS NOVADA IZGLĪTĪBAS PĀRVALDE**

**VĀNES PAMATSKOLA**

Reģ. Nr. 90009230143,

„Prātnieki”, Vānes pagasts, Kandavas novads, LV –3131,

Tālrunis 631 55148, Fakss 631 55148, e-pasts: vanepsk@tukums.parks.lv

**DROŠĪBAS NOTEIKUMI UZ LEDUS**

**APSTIPRINĀTI**

ar Vānes pamatskolas direktora

rīkojumu Nr.1-10/ .no .

*Izdoti, pamatojoties uz MK noteikumiem Nr. 1338.*

*”Kārtība, kādā nodrošināma izglītojamo drošība*

*izglītības iestādēs un organizētajos pasākumos” 7. punktu*

**I. Vispārīgie jautājumi**

1. Noteikumi sastādīti, lai novērstu izglītojamā dzīvībai un veselībai bīstamu situāciju rašanos upju, ezeru un ūdenskrātuvju tuvumā jebkurā gadalaikā.

2. Upes, ezeri, ūdenskrātuves un jūra ir vietas, kurās jāievēro īpaši piesardzības pasākumi, lai izvairītos no nelaimes gadījumiem;

3. Ziemas laikā, kad ūdenstilpnes pārklājas ar ledus kārtu, jābūt īpaši piesardzīgiem, lai neielūztu.

**II. Drošības noteikumi uz ledus**

4. Aizliegts staigāt pa ledu ziemas sākumā, kad ledus nesen uzsalis, un pavasarī, kad

ledus saules ietekmē sācis kust un ir irdens.

5. Vietas, kur ledus ir bīstams arī ziemā:

5.1.kur ietek notekūdeņi;

5.2.kur ietek strauti un upes vai iztek gruntsūdeņi;

5.3.meldrāju un ūdensaugu vietās;

5.4.kur ledus pārklāts ar biezu sniega kārtu;

5.5.kur tumši un gaiši plankumi sniega segā;

5.6.nenorobežotās ledus ieguves vietās un āliņģos;

5.7.zemledus makšķernieku iecienītā vietās;

6. Aizliegts staigāt pa ledu pirms neesat pārliecinājušies, ka ledus ir pietiekami biezs.

6.1. 5- 7 cm biezs ledus iztur viena cilvēka svaru;

6.2. 12- 15 cm biezs ledus iztur grupas svaru.

7. Izveidojot hokeja laukumu, ledus biezumam jābūt 25 cm, ūdens dziļumam šajā vietā ne

lielākam par 1m;

8. Pārbaudīt ledus izturību var, sitot ar nūju 2- 3x vienā vietā sev apkārt, ja tas neplīst un

ūdens neparādās, tad tas ir pietiekoši izturīgs;

9. Aizliegts staigāt pa ledu bez pieaugušo atļaujas un klātbūtnes;

10. Ja ledus ir ielūzis un tu atrodies āliņģī:

10.1.nekādā gadījumā, cenšoties izkļūt no lūzuma, nedrīkst ķerties pie ledus šķautnēm

vai sagulties uz tām;

10.2.rokas izpleš sānis, jābalstās uz ledus un jāsauc pēc palīdzības;

10.3.tad jāpagriežas uz muguras tā, lai galva vai pleci nedaudz atbalstītos uz ledus malu;

10.4.palīdzības sniedzējs nedrīkst iet vai skriet pie lūzuma. Lūzuma vietai jātuvojas līšus;

10.5.cietušajam jātuvojas rāpus vai guļus, netuvojoties pašai ielūzuma vietai.No 2- 4m attāluma jāpamet cietušajam glābšanas līdzekļi( aukla, sasieti apģērba gabali, garš koks, kārts u.c.) Izvelkot cietušo uz ledus, rāpus jāvirzās prom no bīstamās vietas.

11. Glābšanas līdzekļi un to lietošana:

11.1.Aleksandrova virve (virve ar mezgliem);

11.2.glābšanas dēlis;

11.3.glābšanas kāpnes;

11.4.glābšanas laivas uz sliecēm;

12. Pirmās palīdzības sniegšana cietušajam:

12.1.pēc iespējas ātrāk jānogādā siltā vietā;

12.2.ķermenis jāieģērbj sausās drēbēs, jāsasilda pakāpeniski;

12.3.jādod karstu tēju;

**13. Ja kāds ielūzis ledū un slīkst, tad jāmeklē palīdzība, t.i., jāsauc palīgā**

**pieaugušie, jāpiesaista citu cilvēku uzmanība slīkstošajam, jāziņo glābšanas**

**dienestam pa tālruni 112**

**Šie noteikumi stājas spēkā ar 2016. gada 04. janvāri.**